 Alisema mashindano yanayoendelea sasa kwenye Uwanja wa Azam Complex Chamazi, ni mwanzo kwa ajili ya kupima uwezo wao, kama wanaweza kufanya vizuri.Alisema wamealika timu tatu pekee na wao wakiwa wa nne kwa ajili ya kipimo lakini anaamini kuna vituo vingi vya soka nchini vinatamani mashindano ya aina hiyo na kuvitaka kukaa mkao wa kula kwani nafasi yao ipo mwakani.“Huu ni mwazo na tunapima itakavyokuwa, mwakani tunajipanga kuandaa mashindano makubwa ambayo yataleta timu nyingi za ukanda huu, lengo ni kuhakikisha tunafanya vizuri ndani na nje ya nchi,”alisema.Dhamira ya Azam alisema ni kuhakikisha wanashiriki mashindano ya Afrika kuanzia msimu ujao. Pia, wamedhamiria kuzialika timu kadhaa za Afrika kwa ajili ya kujipima zaidi kabla ya kushiriki mashindano makubwa.Kocha Legg alisema wanatarajia kusafiri kwenda bara la Ulaya, Amerika na Asia na kucheza mechi kadhaa na timu za huko kwa lengo la kujifunza kutoka kwa wengine na kuboresha.